ಬೆಂಗಳೂರಿನಲ್ಲಿ ಗಾಂಜಾಡ್ರಗ್ಸ್ ಮಾಫಿಯಾ ವಿದೇಶಿ ಪ್ರಜೆ ಸೇರಿ 15 ಜನರ ಬಂಧನ ಬೆಂಗಳೂರು ಜುಲೈ 26 ಕೊರೋನಾ ಲಾಕ್ಡೌನ್ ವೇಳೆ ನಗರದಲ್ಲಿ ಡ್ರಗ್ಸ್ ಮತ್ತು ಗಾಂಜಾ ಮಾರಾಟ ಮಾಡುತ್ತಿದ್ದ 15 ಜನ ಆರೋಪಿಗಳನ್ನು ಬೆಂಗಳೂರು ಪೊಲೀಸರು ಬಂಧಿಸಿದ್ದಾರೆ. ಬಂಧಿತರ ಪೈಕಿ ಓರ್ವ ವಿದೇಶಿ ಪ್ರಜೆಯೂ ಒಳಗೊಂಡಿದ್ದಾನೆ ಎನ್ನಲಾಗುತ್ತಿದೆ. ನೈಜೀರಿಯಾ ಮೂಲದ ಚುಕ್ವಾಮೆಕಾ ಎಜೋಬಿ ಬಂಧಿತ ವಿದೇಶಿ ಪ್ರಜೆ. ಲಾಕ್ಡೌನ್ ಸಮಯವನ್ನೆ ಬಂಡವಾಳ ಮಾಡಿಕೊಂಡಿದ್ದ ಈ ಗಾಂಜಾ ಮಾರಾಟಗಾರರಿಗೆ ಮನೆಯಲ್ಲಿರುವ ವಿದ್ಯಾರ್ಥಿಗಳೇ ಟಾರ್ಗೆಟ್. ಪೋನ್ ಮೂಲಕ ವಿಧ್ಯಾರ್ಥಿಗಳನ್ನು ಸಂಪರ್ಕಿಸುತ್ತಿದ್ದ ಆರೋಪಿಗಳು. ವಿದ್ಯಾರ್ಥಿಗಳನ್ನ ಸಂಪರ್ಕಿಸಿ ಡ್ರಗ್ಸ್, ಎಂಡಿಎಂಎ ಮತ್ತು ಗಾಂಜಾ ಮಾರಾಟ ಮಾಡುತ್ತಿದ್ದರು ಎಂಬ ವಿಚಾರ ಇದೀಗ ಬೆಳಕಿಗೆ ಬಂದಿದೆ. : ರಾಜ್ಯಸಭಾ ಚುನಾವಣೆಯಲ್ಲಿ ಅಡ್ಡ ಮತದಾನ ಮಣಿಪುರದ ಇಬ್ಬರು ಕಾಂಗ್ರೆಸ್ ಶಾಸಕರಿಗೆ ನೊಟೀಸ್ ಪೊಲೀಸರು ಬಂಧಿತ 15 ಆರೋಪಿಗಳಿಂದ 1.6 ಕೆಜಿ ಗಾಂಜಾ, 5 ಗ್ರಾಂ ಎಂಡಿಎಂಎ ವಶಕ್ಕೆ ಪಡೆದಿದ್ದಾರೆ. ಅಲ್ಲದೇ ಹೋಟೆಲ್ ಗಳಲ್ಲಿ ಅಕ್ರಮವಾಗಿ ಪಾರ್ಟಿ ಮಾಡುತ್ತಿದ್ದ ಅಸಾಮಿಗಳು. ಮಾದಕ ವಸ್ತುಗಳನ್ನ ಬಳಸಿಕೊಂಡು ಪಾರ್ಟಿ ಆಯೋಜಿಸುತ್ತಿದ್ದವರ ಮೇಲೂ ದಾಳಿ ಮಾಡಲಾಗಿದೆ. ಬಾಣಸವಾಡಿ, ಹೆಣ್ಣೂರು, ಕೆಜಿ ಹಳ್ಳಿ, ಹಲಸೂರು ಠಾಣಾ ವ್ಯಾಪ್ತಿಯಲ್ಲಿ ಆರೋಪಿಗಳ ಬಂಧನವಾಗಿದೆ ಎಂದು ಪೊಲೀಸ್ ಮೂಲಗಳು ತಿಳಿಸಿವೆ.